《隐居》
宋代·邵棠

结屋水云村，车尘不及门。
坼花春有力，度砌月无痕。
墨带新题湿，醪因旋漉浑。
纷纷名利客，谁解悟孤豚。

作者简介：邵棠，字仲甘（《宋诗纪事》卷四○），号西坡，都昌（今属江西）人。徽宗宣和六年（一一二四）进士。官至翰林学士，黄门侍郎。有《西坡集》、《閒居吟》，已佚。事见清道光《都昌县志》卷二○。今录诗二十三首。